钦定古今图书集成/明伦汇编/氏族典/第065卷 > 《廖用贤尚友录》 > 虞喜
## 钦定古今图书集成/明伦汇编/氏族典/第065卷 > 《廖用贤尚友录》 > 虞喜

按《晋书虞喜传》：“喜字仲宁，会稽馀姚人，光禄潭之族也。少立操行，博学好古。诸葛恢临郡，屈为功曹，察孝
廉，州举秀才。司徒辟，皆不就。元帝初，镇江左，上疏荐
喜。怀帝即位，公车征拜博士，不就。太宁中，与临海任
旭俱以博士征，辞疾不赴。咸和末，诏公卿举贤良方
正直言之士，太常华恒举喜为贤良。会国有军事，不”
行。咸康初，以散骑常侍征之，又不起。喜专心经传，兼
览谶纬，乃著《安天论》以难浑、盖，又释《毛诗略》，注《孝经》，
为《志林》三十篇。凡所注述数十万言，行于世。年七十
六卒，无子。